MrsKorea & mily2 nélkül ez az epizód nem jöhetett volna létre.
~ 62. rész ~
Hol hagyhattam el?
Ezt keresed?
Felség!
Ez...
Ezzel kötöztem be a karodat,
amikor először találkoztunk.
Szóval egész idő alatt magadnál tartottad?
Felség... Mi szél hozta erre...?
Én... érted jöttem.
Gyere vissza velem a palotába, Song Yeon.
Vissza a palotába, Felség? Hogy érti ezt?
Tudom, hogy korábban miért nem léptél be a palotába.
Nem az Akadémia miatt, és nem is az azért, mert ez volt a szíved valódi kívánsága.
Hallottam, hogy találkoztál édesanyámmal.
Ezért utasítottál el engem?
Felség...
Hogy lehettél ilyen buta?
Hogyhogy nem tudtad, hogy szenvedek, ha te nem vagy mellettem?
Kérem, térjen vissza a palotába, Felség.
Nem lenne szabad így beszélnie velem.
Kérem, forduljon vissza, Felség.
- Song Yeon! - Felséged az ország uralkodója.
Én csak egy hitvány kis festő vagyok.
Hogy beszélhetne velem az ország királya ilyesmiről?
Nem királyként vagyok most itt.
Nem trónörökösként találkoztam veled először.
Sosem néztem rád úgy, mint az alattvalómra.
Hát nem érted?
Nem királyként jöttem, hanem férfiként.
Férfiként kérlek téged, mint nőt, hogy légy velem.
És nem várok tovább.
Többé nem hagyom, hogy elutasíts.
Ha te nem jössz velem,
nem fogok visszatérni a palotába, Song Yeon.
- Keressétek arra! - Igenis, Uram!
- Következő! - Hálásan köszönöm!
- Eunuch uram! - Igen, rég találkoztunk.
Hogy van? Teljesen felépült már?
Igen, Uram. Hála önnek, meggyógyultam.
De mi szél hozta ilyen messzire?
Történt valami?
Nem, semmi, csak elkísértem Őfelségét.
Hogyan? Őfelsége itt van?
Menj, és hívd ide a szertartások helyettes miniszterét.
Igenis, Felség.
Látni kívánt, Felség?
Ma felkerestem a Csillagászati Hivatalt, és bosszantó híreket hallottam.
Hogy lehet, hogy még nem jelölte ki a következő ágyas kiválasztására szolgáló napot?
Végzi egyáltalán a Hivatal a munkáját?
Kérem, bocsásson meg, de hogy érti azt, hogy az ágyas kiválasztására szolgáló napot?
Hogy kérdezhet ilyet?
Én magam adtam parancsot a Hivatalnak, hogy sürgessék meg az ágyas kiválasztását.
Hogy lehet, hogy a miniszterhelyettes nem tud erről?
De Felség, parancsot kaptunk, hogy állítsuk le az ágyasi kiválasztási ceremóniát.
- Úgy hittük, tud róla... - Hogy mondta?
A kiválasztást leállították? Ki adott ilyen parancsot?
Az... nos...
Helyettes miniszter uram!
A miniszterhelyettest édesanyám palotájába hívták? Igaz ez?
Igen, Felség. De ez még nem minden!
Miután elment, Őfelsége rettentő dühös lett, és azonnal a Királyi Palota felé indult.
- Őfelségéhez ment? - Igen, Felség!
Nincs a palotában? Akkor hát hol van a Király?
Kyohába ment, Felség.
Kyohába? Miért menne oda?
Édesanyám. Kérem, engedje, hogy megmagyarázzam.
Lányom...
Én tudom, miért ment Őfelsége Kyohába, édesanyám.
Nem trónörökösként találkoztam veled először.
Sosem néztem rád úgy, mint az alattvalómra.
Hát nem érted? Nem királyként jöttem, hanem férfiként.
Férfiként kérlek téged, mint nőt, hogy légy velem.
Te nyomorult szajha!
Hogy merészeled így megsérteni a királyi trón szentségét?
Nem tudom, miféle ármánykodás árán sikerült elnyerned a Királyné bizalmát.
De sosem foglak elfogadni a Királyi Család tagjaként.
Hol voltál ennyi ideig?
Wook!
Már mindenütt kerestelek.
Megtaláltad, amit elhagytál?
Kezdtem aggódni, amiért nem jöttél vissza hamarabb.
Nem, megtaláltam.
Ezt hagytam el.
Milyen szerencse! Tudtam, hogy valami fontos dolog lehetett, ha már így elszaladtál miatta.
De nem kellene most már indulnod?
Őfelsége az út végi fa alatt vár rád.
Kezd későre járni az idő.
- Wook...! - Nem szükséges miattam aggódnod.
Én nem szándékozom elmenni innen, így bármikor visszajöhetsz meglátogatni.
Ezért kérlek, térj vissza a fővárosba, nővérkém.
Ha most elbújsz előle, biztos, hogy később bánni fogod, amiért így döntöttél.
Amikor elvesztetted azt a szalagot, amit tőle kaptál, ijedtedben az egész hegyet átkutattad.
Hogyan is élhetnél nélküle?
Mennyi az idő?
Már majdnem elérkeztünk a Kutya órájához.
~ a Kutya órája: este 7 és 9 óra között ~
Felség, hűvös az esti szellő.
Találtam egy helyet, ahol ma éjjel megszállhat. Talán indulnunk kellene.
Nem, Nam eunuch. Nem megyek sehova.
Felség!
Itt fogok várni Song Yeonra.
Őfelsége az út végi fa alatt vár rád.
A nevem San. Mostantól szólíts így.
Sa-... San!
Ez volt az első alkalom, hogy a szüleimen kívül bárki is a keresztnevemen szólított volna.
Olyan jó hallani, ha Sannak hívsz.
Hát nem érted? Nem királyként jöttem, hanem férfiként.
Férfiként kérlek téged, mint nőt, hogy légy velem.
Ha te nem jössz velem, nem fogok visszatérni a palotába, Song Yeon.
Felség...
Song Yeon!
Felség!
Mi történt? Megsérültél?
Jól vagyok. Semmiség.
Már hogy lenne ez semmiség! Hiszen vérzel!
Azt hittem, elment! Azt hittem, elment, mert túl későn jöttem!
- Song Yeon! - Önnel megyek, Felség!
Ha megtehetem, Felségeddel szeretnék tartani!
Tudom, hogy minden tekintetben méltatlan vagyok erre.
Hitvány, paraszti sorból való nő vagyok.
Csak a szívemet adhatom Felségednek.
Ha ez elég Felségednek, önnel szeretnék lenni.
Ha szabad, akkor halálom napjáig...
... Felséged oldalán szeretnék élni...!
Csak a szívedet adhatod nekem?
Még hogy hitvány, paraszti sorból származol!
Felség...!
Nehogy ismét megsérülj, Song Yeon.
Mostantól én fogok vigyázni rád.
Maradj mellettem, és többé sosem kell szenvedned.
Felség!
- Hívd ide Park udvarhölgyet. - Igenis, Felség.
Egy lány vár a Királyi Palota előtt.
Ma éjjel velem alszik. Készítsenek elő mindent.
Nem hallotta, mit mondtam, Park udvarhölgy?
Igenis, Felség.
Kérem, bocsásson meg, Felség.
De az édesanyja még nem adott engedélyt arra, hogy Song Yeonból királyi ágyas válhasson.
- Ez problémát okozhat... - Ez a célom vele.
- Felség...! - Nam eunuch, nem akarok erről többet beszélni.
Song Yeon...!
- Gyere velem. - Igenis.
Fürdessétek meg, és készítsétek őt elő Őfelsége hálószobájába.
Ma éjjel a Királlyal fog hálni.
- Micsoda? Biztos vagy ebben? - Igen, Asszonyom!
Jól van.
- Felség, Yi udvarhölgy vagyok. - Gyere be.
Mit sikerült kiderítened? Őfelsége még mindig a palotán kívül tartózkodik?
Nem, Őfelsége visszatért a palotába.
De magával hozott egy lányt, és parancsot adott, hogy készítsék őt elő az együttlétre.
Micsoda? Együttlétre Őfelsége hálószobájában? Hogy érted ezt?
Felség... nos...
Felség, Park udvarhölgy vagyok.
Jöjjön be.
A lány elkészült, Felség.
- Kísérje be. - Igenis.
Most bemehetsz.
Felség...
Gyere, és ülj ide mellém.
- Felség! - A Királyhoz jöttem. Odabenn van?
Válaszoljon! Azt kérdeztem, odabenn van-e!
Kérem, bocsásson meg, de Őfelsége már visszavonult a hálószobájába.
Micsoda?
Felség!
Most bizonyára félsz.
Sajnálom, hogy mindent így intéztem, anélkül, hogy felkészítettelek volna rá.
De nem kell félned.
Nemsokára átmegyek a dolgozószobámba. Itt maradhatsz és lepihenhetsz.
Kezdettől fogva ez volt a szándékom.
Tudom, hogy ez szokásaink ellen való.
De nem volt más választásom, ha hatni akartam édesanyámra.
Felség...
Bízz bennem, Song Yeon. Mellettem maradsz, bármi történjék is.
Törvényes hitvesemmé teszlek, nem számít, mibe kerül.
Micsoda? Biztos vagy ebben? Song Yeonból királyi ágyas lesz?
Így van! Mondtam, hogy a húgom udvarhölgy lett.
A Szertartások Hivatalánál találkoztunk, és azt mondta, Őfelsége Kyoháig ment érte!
Micsoda? Csak miatta képes volt olyan messzire elutazni?
- Így van, ahogy mondja! - De még semmi sem biztos.
Tényleg azt hiszitek, hogy a Királyi Család olyan könnyen befogad egy ilyen alacsony rangú lányt?
Nem lesz könnyű dolga Őfelségének, akármilyen elszánt is legyen.
- De mégis... - Ne legyen már ilyen borúlátó!
- Jelentsen be édesanyámnak. - Igenis.
Felség, a Király látni kívánja.
Szóval miért jöttél, mit akarsz mondani?
Azt akarod, hogy ne tiltakozzak, csak mert már veled töltötte az éjszakát?
- Édesanyám... - Nem, erre nem vagyok hajlandó, fiam.
Csupán ezért jöttél el egészen idáig?
Azért hoztad el őt onnan messziről, hogy ezt elmondhasd?
- Édesanyám... - Ebből elég. Nem változtatok a véleményemen.
Egy ilyen hitvány paraszttól egy gyermeket sem fogok hivatalosan elismerni.
Ha már rangról esett szó, nagyapám anyja is alacsony sorból származott.
Apámmal mi is az ő vérvonalát örököltük. Hogy hozhatod fel ezt érvként ellene?
Azért kérdezed, mert tényleg nem érted?
Igen, úgy van, ahogy mondod. Megboldogult nagyapád anyja vízhordó asszony volt.
De talán már elfelejtetted, hogy ez mennyi szenvedést okozott Őfelségének?
Sosem emlékezhetett meg nyilvánosan halálának évfordulójáról.
Sosem nyugodhatott, mert attól tartott, emiatt talán megingathatják uralkodását.
Ha ez a lány királyi örököst szülne, ugyanilyen szenvedést kellene elviselnie.
Ha trónörökösi címet is kapna, senki se tekintene rá annak kijáró tisztelettel.
Szövetkeznek majd ellene, és alapjaiban rengetik meg a Királyi Család életét.
Még mindig azt állítod, hogy fogalmad sincs, mit jelentene ez a Királyi Család számára?
Édesanyám, én ezzel mind tisztában vagyok.
De ezúttal akkor sem hátrálok meg.
Királyi ágyasommá teszem, és ha fiút szül nekem, ő lesz trónom örököse.
Én magam fogom megvédeni.
- Fiam... - Nem tudok nélküle élni.
Nem számít, milyen következményekkel jár mindez, nem változtatok a szándékaimon.
- Fiam...! - Édesanyám!
Édesanyám...
A király ellenszegült kívánságaimnak, és nem változtat a szándékain.
Mi mást tehettem volna? Megmondtam neki, hogy csináljon, amit akar.
Most elégedett vagy, lányom?
Miért kellett ebbe beleegyezned? Miért kellett ezt a lányt ágyassá választani?
- Édesanyám... - A te bűnöd még nagyobb.
Ha valóban törődtél volna a királlyal, tudhattad volna, mi az igazán jó számára.
Nem az, amit ő akar. Hát nem érted?
Rendben. Ha már ennyire ragaszkodtatok ehhez, cselekedjetek belátásotok szerint.
De én sosem fogom őt elismerni, ahogy a palota többi tagja sem.
Bizonyára tudod, hogy elindítottam egy másik ágyas kiválasztását,
hogy ő szülje meg az örökösünket.
Édesanyám bizonyára rettentő mérges.
- Múlt éjjel... - Tudom, Felség.
Múlt éjjel a hálószobájába vitte Song Yeont.
De úgy hallottam, még éjfél előtt átment a dolgozószobájába.
Bár édesanyánk nem tud erről, én tudom, miért tette.
Királyném...
Kérem, ne aggódjon, Felség.
Édesanyánk el fogja fogadni ezt az állapotot, még akkor is, ha ehhez időre van szüksége.
Köszönöm, hogy ezt mondod. Bár tudom, hogy te ugyanilyen gondterhelt vagy.
Felség...
Aggódok, hogy az önző viselkedésem miatt terhet raktam a vállaidra.
Kérem, ne mondja ezt, Felség.
Én is Song Yeont akartam ágyasának.
Biztos vagyok benne, hogy édesanyánk megérti majd. Kérem, ne aggódjon.
Biztos vagyok benne, hogy aggasztja ez az egész, hiszen még mindig gyászolja a húgát.
Nem. Ha Őfelsége így kívánja, semmit sem tehetek. Ugyanakkor...
Nem tudom, segíti-e Őfelségét az uralkodásban a tény, hogy Song Yeont ágyasává választja.
Én is kedvelem Song Yeont, de itt nem csak a személyes érzések számítanak.
Ha fiút szül, az problémát okoz majd,
Hae Kyung királynő pedig pont emiatt aggódik.
Ahelyett, hogy megszilárdítaná Őfelsége uralkodását, alapjaiban rengetheti meg azt.
Vigyázzon, mit mond.
Őfelsége dolga eldönteni, mi tesz jót az uralkodásának.
- Ezt nem az ön tiszte eldönteni. - Nem, Excellenciás uram, ezzel nem értek egyet.
Mindenki másnál jobban tudom, mi a megfelelő Őfelsége számára.
Mindent előkészítettünk, Uram.
Rendben.
- Vigyenek át mindent abba a raktárba! - Igenis, Uram.
Hong titkár!
Hogy szolgált az egészsége, Fenség?
Kérem, vessen erre egy pillantást.
Mi ez?
Ez az ön fiának új neve, akit Hong ágyas nevében fogadok örökbe.
Jól figyeljen rám, Hong titkár. Nem értek egyet a fiam örökbefogadásával.
~ Eun Un herceg (1754–1801): San féltestvére ~
- A Királyné is ellenzi, és... - Kérem, ne aggódjon a Királyné miatt.
Őfelsége már a beleegyezését adta. Miért jelentene ez problémát?
Beszélő nevet szántunk neki, és végül a Wan Poong mellett döntöttünk.
Mit szól hozzá, Fenség?
Új nevet csak a királyi örökösök kapnak! Mire céloz ezzel az egésszel?
Hát tényleg nem tudja, Fenség?
Mi történne, ha a fiát Hong ágyas örökbe fogadná?
Azt jelentené, hogy ő lenne Őfelsége egyetlen élő örököse.
Ez fog történni, Fenség. Ő lesz a Trónörökös.
És ő örökli majd a trónt.
Országunk kormánya érdekében meg fogom ezt valósítani.
Önnek csupán annyi a dolga, hogy bízik bennem, és megteszi, amire kérem.
~ Park Je Ga (1750–1815) ~
~ Yi Deok Mu (1741–1793) ~
Hogy érti ezt, Felség? Háborúra készül?
Míg Csingben voltatok, eléggé elfoglalt voltam és ütközetre készültem.
A legnagyobb tisztelettel, Felség, hogy érti ezt? Miféle ütközetre?
Hamarosan nagy felfordulás lesz a kormányban és a fővárosban.
Azért, mert nemsokára beiktattatom a szabad kereskedelemre vonatkozó reformjaimat.
Amikor megboldogult elődöm helyett uralkodtam, megpróbáltam eltörölni az egyeduralmat a piacon.
Megpróbáltam szabad kereskedelmi lehetőséget biztosítani az egyszerű házaló kiskereskedőknek.
De akkor túlságosan zöldfülű voltam, és nem készítettem elő mindent rendesen.
És legyőztek engem.
De ezúttal minden másként lesz.
Erre a pillanatra készültem az elmúlt néhány évben, hogy királlyá koronáztak.
Ezúttal nem fog legyőzni a kereskedőházak befolyásoló köre.
Nem lesz könnyű küzdelem. A kezeikben tartják az ország gazdaságát.
Nem adják majd fel olyan könnyen a jogaikat.
Ez igaz. Ezért is beszélek háborúról.
A kereskedő klánok minden erejükkel megpróbálnak majd megállítani.
Ők lesznek legnagyobb ellenfeleink. Ugyanakkor...
Ezúttal nem hátrálok meg.
Betartom az ígéretemet, amit a kiskereskedőknek tettem.
Hallottam, Őfelsége azt tervezi, hogy megvonja a monopolhoz való jogot a kereskedő klánoktól.
Biztos vagyok benne, hogy ezúttal véghezviszi, amit elkezdett.
Nem fog egyhamar meghátrálni, még akkor sem, ha a kereskedő klánok tiltakozni fognak.
Készül valami másra is?
Valami másra? Mire gondol?
Az ország éléstára a kereskedő klánok kezében van.
Mit gondol, mit jelenthet ez? Bármit megtesznek majd, hogy megvédjék a jogaikat.
Ha úgy érzik, hogy szükséges, megpróbálják majd megváltoztatni az uralkodót.
Arra lennénk kíváncsiak, hogy készen áll-e arra, hogy megvédje a király életét.
Megváltoztatni az uralkodót, Felség? Úgy érti...
Hallottam, hogy nyomozott Kim Choong Shik merényletének ügyében.
De a No Ronnal ápolt kapcsolataira összpontosított.
Vagy tévednék?
Mire céloz ezzel?
Arra céloz, hogy a merényletet a kereskedő klánok tervelték ki?
Semmi sem biztos. De tudtam, hogy készülnek valamire.
Ezért is akartam találkozni önnel. Őfelsége élete veszélyben forog.
Biztos vagyok benne, hogy megvédi majd az életét, de senki sem tudja, mit hoz a jövő.
Hogy megvédje Őfelsége trónját, siettetnie kell Wan Poong trónörökösi kinevezését.
Most csak úgy lehet megszilárdítani Őfelsége helyzetét, ha biztosítunk egy trónörököst.
Ha Wan Poong trónörökösi kinevezést kap, nagybátyjaként sokat segíthet neki.
Ezért siettetnie kell ezt az egészet, Hong titkár.
Az anyakirályné megkért, hogy szerezzem meg önnek az összes No Ron tag támogatását.
Ha mind összefogunk, minden úgy alakul majd, ahogy kívánja.
Ne aggódjon.
Mit mondtál, uram? Song Yeonból királyi ágyas lesz?
Nem tudsz te semmit! Song Yeon visszatért a fővárosba.
- Őfelsége egészen Kyoháig ment érte! - Micsoda?
Szerinted Őfelsége megtette volna mindezt, ha nem akarta volna őt ágyasának?
- Akkor ez azt jelenti, hogy....! - Igen, királyi ágyas lesz belőle!
Végre belép a palotába!
El se hiszem, hogy felneveltél egy ötödik szintű katonatisztet és egy királyi ágyast!
Dal Ho! Neked aranykezed van!
Dal Ho, el tudnád intézni, hogy én festhessem a királyi portrét?
Dal Ho!
Dae Su! Dae Su!
Mit keresel itt, bácsikám?
Óriási híreim vannak, Dae Su! Song Yeonból királyi ágyas lesz!
Ma megbizonyosodtam róla Szertartások Hivatalában!
Igen, nos...
Mi van? Tudtál róla?
Igen.
Miért lógatod az orrod? Örülnöd kellene neki.
Egyébként hol van? Személyesen kellene gratulálnom neki.
Találkoztál vele? Biztos nagyon boldog.
Te meg... mi a fenéről beszélsz?
Song Yeon elmegy! A királyhoz megy!
Most mihez kezdesz? Egész életedben rá vártál!
Most mihez kezdesz, te ostoba kölyök?
Ne csináld ezt, bácsikám. Én akartam így.
Ha ő boldog, én is az vagyok.
Ezért kellene gratulálnod neki.
Ez most egy nagy lehetőség számára, hogy Őfelsége mellett lehet.
Hé, Park Dae Su!
Hallottam, hogy a Királyné látni kívánt.
- Miért késtél ennyit? Már várt téged. - Igenis, Asszonyom.
Új ruhákat keresett neked.
Mi... mi a baj?
Az bánt, mert nem a hagyományok szerint szólítottalak meg?
Micsoda?
Nos, még nem vagy királyi ágyas, és úgy gondoltam, így lenne helyénvaló.
Ha megsértettelek... Bocsáss meg.
Dehogyis, Asszonyom. Egyáltalán nem sértett meg.
- Komolyan? - Igen, Asszonyom.
És meg akartam mondani, hogy nem azért voltam mogorva veled, mert nem szerettelek.
A palotában így tartja a szokás. Remélem, megérted.
- Igen, Asszonyom. - Jó. Menjünk be.
Felség, Song Song Yeon festő az Akadémiáról megérkezett.
Kísérd be.
- Üdvözöllek, Song Yeon. - Felség.
- Foglalj helyet. - Igenis, Felség.
- Kim udvarhölgy, tedd ide elénk. - Igenis, Felség.
Mi ez, Felség?
Ezt neked szántam. Nyisd ki.
Felség!
Korábban én hordtam őket. Nem tudtam, tetszenek-e majd neked.
Nem adhat nekem ilyen értékes ékszereket!
Nem vagyok méltó hozzájuk. Kérem, vegye vissza őket, Felség.
Ebben tévedsz. Hamarosan királyi ágyas leszel.
A palota szokásaihoz híven viselned kell majd ezeket az ékszereket.
- Felség... - Tetszenek?
Hogyan is viszonozhatnám a jóságát?
Viszonozni? Miért mondod ezt?
Én vagyok az, aki hálával tartozik.
Tudom, hogy milyen nehéz döntés mögött állsz.
Felség...
Az élet nem lesz egyszerű számodra a palotában.
Édesanyám ellened van, és talán sosem fog elismerni téged.
De én akkor is minden erőmmel segíteni foglak.
Bízz bennem, és számíthatsz rám.
És ahogy most is teszed, légy Őfelsége mellett, és támogasd őt.
Megértetted?
Megtisztel a jóságával, Felség. Sosem feledem el a szavait.
Halálom napjáig szolgálni fogom önt és Őfelségét.
Azért jöttél, hogy összepakold a holmidat?
Uram!
Mindig is tudtam, hogy egyszer eljön ez a nap, és ma végül beigazolódott a sejtésem.
Kérem, bocsásson meg, Uram. Ön segített megvalósítani az álmomat, hogy festő lehessek.
De most így kell elhagynom az Akadémiát.
Emiatt ne aggódj.
Mint alattvalója, örülök, hogy szolgálhatod majd Őfelségét, Song Yeon.
Uram...
Ugyanakkor remélem, hogy sosem illan el a szívedből a művészetek iránti rajongás.
A tehetség a szívből fakad. Attól még nem tűnik el, mert nem fogsz ecsetet a kezedbe.
Még ha be is lépsz a palotába, ne változz meg.
Igenis, Uram. Megfogadom a szavait.
Tak festő! Tak festő!
Tak festő!
Mit keresel itt?
Kelj fel! Dal Ho borral vár minket!
Én nem megyek.
- Micsoda? Miért? - Azt hiszem, képtelen lennék enni vagy inni.
Song Yeonból hamarosan királyi ágyas lesz.
A szívem darabokra tört, és úgy érzem, megremeg a föld a lábam alatt.
A szíved darabokra tört? Úgy érted, te...?
Honnan tudhattam volna, hogy tényleg királyi ágyas lesz belőle?
Ha ezt előre tudtam volna, második feleségemül kértem volna!
Micsoda? Hogy mersz így beszélni?
Hogy mersz így beszélni olyasvalakiről, akiből hamarosan királyi ágyas lesz?
Köszönöm.
- Hajtsátok végre a tervet. - Igenis, Uram!
- Viszlát! - Köszönjük az ételt.
- Mára bezártunk! - De inni jöttünk...!
- Jöjjenek máskor! - Jól van, akkor megyünk.
De hol van Park hadnagy úr? Lassan későre jár az idő.
Nem tudom. Azt mondta, eljön, de biztos nagyon elfoglalt.
Annyira sajnálom, hogy holnap elhagyod az Akadémiát, Song Yeon.
- Vagyis, Fenség. - Fenség? Ne mondd ezt, Mi Su.
Nos, ha egyszer belépsz a palotába, királyi ágyas leszel!
Szólítsatok ugyanúgy, ahogy eddig. Én is ugyanúgy akarok viselkedni előttetek.
Ha furán viselkedtek velem, akkor attól kellemetlenül érzem magam.
Már, ha egyáltalán látjuk majd egymást.
Igen, Cho Binak igaza van.
Nem lesz egyszerű újra találkoznunk, Song Yeon.
Ki segít majd nekem, ha lemaradásom lesz?
Uram!
Elfogyott a borunk.
Megyek, és hozok egy keveset, Uram.
Szerintem kicsit ő is szomorú.
Miért ne lenne az? Hisz olyanok vagyunk, mint egy család.
Ezt ital nélkül nem tudom elviselni!
- Az én kicsi...! - Igyon csak, Uram!
Dae Su!
Dae Su! Dae Su!
Dae Su!
Dae Su! Dae Su!
Song Yeon...
Talán ez az utolsó alkalom, hogy a keresztneveden szólíthatlak, Song Yeon.
Néhány napon belül belépsz a palotába, és Őfelsége ágyasa leszel.
Hé!
Ó, te jó ég!
Hé! Mit csinálsz?
- Tessék... - Mi van?
A nevelő udvarhölgy megkért, hogy adjam ezt vissza neked.
Tudod, Song Yeon...
Sosem felejtem el azt a pillanatot, amikor először találkoztunk.
Úgy tartja a mondás, hogy egy férfinak olyan királlyal kell találkoznia, akit szolgálhat,
és olyan nővel, akit megvédhet.
Számomra te testesítetted meg ezt a mondást.
Csodálatos napokat tölthettem el melletted...
... barátodként.
Ne légy szomorú, Song Yeon.
Ne szomorkodj miattam.
Még egyszer, utoljára szerettem volna valamit tenni érted.
De ez minden, ami eszembe jutott.
Viseld a kedvemért. Bár a palotában szebb krémeket kapsz majd,
ne hord őket.
Dae Su...!
És... légy boldog, Song Yeon.
Amilyen különleges voltál az én életemben,
olyan boldogságot kívánok neked Őfelségével.
~ kacsa - a házastársak koreai jelképe ~
Song Yeon!
Őfelsége belépett az Ágyasi Palotába.
Felség, talán önnek is...
Értesítsd a Szertartások Hivatalát, hogy ne tartsák meg az ágyas hivatalos fogadását.
Látni se akarom azt a lányt.
- De Felség... - Azt mondtam, értesítsd őket!
Igenis, Felség.
Őfelsége, a Király!
Felség!
Felség...
Őfelsége belépett az Ágyasi Palotába.
Valóban? Jól van.
- Hűvös az este. Menjünk be. - Igenis, Felség.
Még mindig alig akarom elhinni, hogy itt vagy.
Olyan, mintha álmodnék.
És félek, hogy eltűnsz, ha felébredek.
Felség...
Ígérj meg nekem valamit, Song Yeon.
Ígérd meg, hogy örökké velem maradsz.
Soha ne távolodj el mellőlem.
Maradj velem így örökre.
Igenis, Felség. Így lesz.
Életem hátralevő részében Felségedé a szívem, és ön mellett leszek.
Soha nem hagyom el Felségedet...
Magyar felirat: Brigi (brigichan@hotmail.com)
http://yisanprojekt.uw.hu/
Időzítés: MrsKorea Javította: Brigi
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com